L'allotjament és fidel al que s'anuncia i està ben equipat. Els espais són amplis i estava bastant net (excepció dels vidres i decoració de la casa, s'entén que s'havia fet una neteja de superfícies, lavabo i cuina, però no una neteja a fons).
La ubicació és molt bona si vols gaudir del centre de Girona, està a tocar del casc antic i amb zona d'aparcament proper. La part negativa és que està just davant d'una carretera i les vies del tren i se senten els cotxes i els trens (a la nit en passa algun a mercaderies i són més sorollosos).
La comunicació amb la Núria és rapidíssima i s'agraeix molt. L'hora d'arribada no és flexible (si arribes més tard sí), però sí que vam tenir més flexibilitat a la sortida.
Com a serveis s'oferia paper de wc i només hi havia dos rotllos, ho vam comentar, però ens va dir que era el que hi havia. Com a propostes de millora suggerim que hi hagi algun penjador més al lavabo per les tovalloles (l'apartament és per 4 i només n'hi ha 1).
En general vam passar uns bons dies per Girona! Gràcies!